CELEX: 32022R0056
Language: hr
Date: 2022-01-14 00:00:00
Title: Provedbena uredba Komisije (EU) 2022/56 оd 14. siječnja 2022. o izmjeni Provedbene uredbe (EU) 2018/921 o uvođenju konačne antidampinške pristojbe na uvoz vinske kiseline podrijetlom iz Narodne Republike Kine nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 Europskog parlamenta i Vijeća

17.1.2022   
               
               
                  HR
               
               
                  Službeni list Europske unije
               
               
                  L 10/13
               
            
         PROVEDBENA UREDBA KOMISIJE (EU) 2022/56
         оd 14. siječnja 2022.
         o izmjeni Provedbene uredbe (EU) 2018/921 o uvođenju konačne antidampinške pristojbe na uvoz vinske kiseline podrijetlom iz Narodne Republike Kine nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 14. stavak 1.,
         budući da:
         
                     (1)
                  
                  
                     Uvoz vinske kiseline podrijetlom iz Narodne Republike Kine podliježe konačnoj antidampinškoj pristojbi uvedenoj Provedbenom uredbom Komisije (EU) 2018/921 (2).
                  
               
                     (2)
                  
                  
                     Društvo Ninghai Organic Chemical Factory (3), dodatna oznaka TARIC A689, na koje se primjenjuje pojedinačna stopa antidampinške pristojbe od 8,3 %, obavijestilo je Komisiju 3. lipnja 2021. da je promijenilo naziv u Ningbo Jinzhan Biotechnology Co., Ltd.
                  
               
                     (3)
                  
                  
                     Društvo je od Komisije zatražilo potvrdu da promjena naziva ne utječe na njegovo pravo na pojedinačnu stopu antidampinške pristojbe koja se na to društvo primjenjivala pod njegovim prijašnjim nazivom.
                  
               
                     (4)
                  
                  
                     Komisija je ispitala dostavljene informacije i zaključila da je promjena naziva pravilno registrirana pri nadležnim tijelima i nije dovela do novih odnosa s drugim grupama društava, koje Komisija nije istraživala.
                  
               
                     (5)
                  
                  
                     Stoga promjena naziva ne utječe na nalaze u Provedbenoj uredbi (EU) 2018/921 ni na stopu antidampinške pristojbe koja se primjenjuje na to društvo.
                  
               
                     (6)
                  
                  
                     Dokazi u spisu potvrdili su i da se promjena naziva primjenjuje od 16. svibnja 2019. jer je taj dan Ured za nadzor i upravu tržišta okruga Ninghai zabilježio tu promjenu. Stoga bi promjena naziva trebala stupiti na snagu od tog datuma.
                  
               
                     (7)
                  
                  
                     S obzirom na prethodne uvodne izjave, Komisija je smatrala da je primjereno izmijeniti Provedbenu uredbu (EU) 2018/921 kako bi se ažurirao naziv društva na koji se prethodno odnosila dodatna oznaka TARIC A689.
                  
               
                     (8)
                  
                  
                     Mjere predviđene u ovoj Uredbi u skladu su s mišljenjem odbora osnovanog člankom 15. stavkom 1. Uredbe (EU) 2016/1036,
                  
               DONIJELA JE OVU UREDBU:
         
            Članak 1.
            
               1.   Članak 1. stavak 2. Provedbene uredbe (EU) 2018/921 mijenja se kako slijedi:
               
                  
                              „Ninghai Organic Chemical Factory, Ninghai
                           
                           
                              A689”
                           
                        
               zamjenjuje se sljedećim:
               
                  
                              „Ningbo Jinzhan Biotechnology Co., Ltd., Ninghai
                           
                           
                              A689”
                           
                        
            
            
               2.   Sav iznos konačne pristojbe koji je plaćen na uvoz proizvoda koje je proizvelo društvo Ningbo Jinzhan Biotechnology Co., Ltd. i koji premašuje iznos antidampinške pristojbe utvrđene člankom 1. stavkom 2. Provedbene uredbe (EU) 2018/921 za društvo Ninghai Organic Chemical Factory vraća se ili otpušta u skladu s primjenjivim carinskim zakonodavstvom.
            
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. siječnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 176, 30.6.2016., str. 21.
         
         
            (2)  SL L 164, 29.6.2018., str. 14.
         
         
            (3)  Integrirana tarifa Europske unije.